วัดจุฬามณี (จังหวัดปัตตานี)

วัดจุฬามณี เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลแป้น อำเภอสายบุรี จังหวัดปัตตานี มีที่ดินตั้งวัดเนื้อที่ 7 ไร่ 2 งาน 33 ตาราง มีที่ธรณีสงฆ์ 17 แปลง เนื้อที่ 83 ไร่

วัดจุฬามณีตั้งวัด เมื่อ พ.ศ. 2370 สร้างโดยหลวงปู่เสาร์ ชาวบ้านเรียกวัดนี้ว่า วัดแป้น ตามชื่อบ้าน ได้รับพระราชทานวิสุงคามสีมาเมื่อประมาณ พ.ศ. 2395 กรมศิลปากรได้ขึ้นทะเบียนเป็นโบราณสถานบนพื้นที่ 2 ไร่ 23 ตารางวา เมื่อ พ.ศ. 2561

อาคารเสนาสนะที่สำคัญ ได้แก่ อุโบสถกว้าง 7.77 เมตร ยาว 15.60 เมตร สร้าง พ.ศ. 2499 ศาลาการเปรียญกว้าง 7.79 เมตร ยาว 10.81 เมตร สร้าง พ.ศ. 2478 สร้างด้วยไม้ มีสภาพทรุดโทรม กุฏิสงฆ์ จำนวน 5 หลัง เป็นอาคารไม้ยกพื้นสูง 4 หลัง เป็นอาคารคอนกรีตเสริมเหล็ก สองชั้น 1 หลัง สำหรับปูชนียวัตถุมี พระประธานในอุโบสถ พระเพลากว้าง 2.33 เมตร เป็นพระปูนปั้น พระพุทธรูปศิลาขาว ขนาดพระเพลากว้าง 64 เซนติเมตร เจดีย์หลวงปู่เสาร์ และรูปปั้นยักษ์อยู่หน้าอุโบสถ 

รายนามเจ้าอาวาส
 พระอธิการเสาร์
 พระอธิการสีแก้ว สีสุวณฺโณ พ.ศ. 2401–2491 
 พระอธิการอิ่ม อินฺทสโร พ.ศ. 2491–2509 
 พระนิล ภทฺทโก พ.ศ. 2511–2517 
 พระอธิการสันติ เขมโก พ.ศ. 2518–
 พระครูเกษมธรรมโสภณ (สันต์)

อ้างอิง

จุฬามณี
หมวดหมู่:โบราณสถานในจังหวัดปัตตานี